Bestyrelsesmøde 2019-05-23 kl. 18:00
Kulturhuset

**Dagsorden**

1. Referat fra møde 2018-11-29
2. Korets økonomi
3. Forhold vedrørende Kulturhuset
4. Koncertudvalget
5. Malagaturen-evaluering
6. Eventuelt

**Referat**

ad 1: intet at bemærke

ad 2: Henriks oversigt over status pr. 22/5 blev fremlagt. Der forventes for året 2019 et driftsunderskud på 27.741 som skyldes dels udsat løn til Denis for timer i 2018, dels tilskud på 15.000 kr. fra korkassen til Malaga turen. Underskuddet svarer til det budgetterede, der blev godkendt på årets generalforsamling.

ad 3: Lone Jensen, der er daglig leder af kulturhuset, fejrer et jubilæum ved en reception fredag 30. august. BKK vil under alle omstændigheder møde op og gratulere. Aase T.P. vil undersøge muligheden for eventuelt at samle et lille ensemble der kan bidrage med en sang.

Jes havde observeret at bibliotekets infoskærm ikke omtalte koncerten i Kulturhuset 12/5, skønt materiale var indsendt rettidigt. Vil undersøge hvorfor.

ad 4: Jes orienterede om koncertudvalgets aktiviteter, der på nuværende tidspunkt fokuserer på planen om at opføre Faurés Requiem i september/oktober i samarbejde med Holte Kammerkor. Planer for hvad der derefter skal ske er drøftet på et måde i koncertudvalget 9/5, jf. vedhæftede referat. Det kan supplerende oplyses at der på grund af en kommunikationsfejl fra Nivaagaards side ikke bliver nogen koncert der i 2020, jf referates punkt 4.1.

ad 5: Der blev udtrykt bekymring over Malaga koncerternes kvalitet, og det blev aftalt at det sidste kvarter af korprøven 6/6 skulle afsættes til at Denis kunne give en nøgtern vurdering. Af grunde som henstår i det uvisse blev dette glemt af såvel Denis og Jes som af de bestyrelsesmedlemmer der var til stede ved bemeldte prøve. Det kan dog oplyses at Denis absolut intet har at udsætte på korets præstation, omstændighederne taget i betragtning. Der tænkes her specielt på det håbløse instrument der var til rådighed på Montebello. Med koncerten i den danske kirke var han helt tilfreds.

ad 6: Tove efterlyste opgaver, og af muligheder blev nævnt overtagelse af afbudslisten fra Hanna, som er en del i Finland, og inddragelse i kontakt til medierne.

2019-08-25

/Jes